**LogoTilsynsrapport over anmeldt pædagogisk tilsyn**

*Konklusionen på det pædagogiske tilsyn i Hvidovre Kommune er udarbejdet på baggrund af:*

* *Observationsbesøg i dagtilbuddet, hvor den tilsynsførende pædagogiske konsulent har observeret dagtilbuddets pædagogiske praksis*
* *data om dagtilbuddet*
* *det skriftlige materiale, som dagtilbuddet har fremsendt*
* *tilsynssamtale*

*Alle ”udviklingspunkter” og ”fokusområder” i konklusionen er drøftet med dagtilbuddet på tilsynssamtalen.*

**Pædagogisk tilsyn i Børnehuset Manegen**

Dagtilbuddets navn: Børnehuset Manegen

Tilsynsførende pædagogisk konsulent: Lone Petræus

Dato for observationsbesøg: 17-05-2023

Dato for tilsynssamtale: 06-06-2023

Deltagere til tilsynssamtale: Jonas Bjørch (leder), Julie Bremberg (souschef), Kathrine Berg Valgreen (souschef), Lena Paulli (pædagog), Carmen Marisol Dahl Frimand (pædagog), Nico Thonbo Eriksen (forældre), Anders Furbo (forældre).

Antal børn indskrevet på tidspunkt for tilsyn: 52 vuggestuebørn og 71 børnehavebørn

Antal huse/matrikler: To huse

Medarbejdersammensætning: 56 pct. pædagoger og 44 pct. andet (pædagogiske assistenter og pædagogmedhjælpere). Det er vanskeligt at rekruttere pædagoger, og det kræver meget at få de pædagoger, man skal bruge.

*I Hvidovre Kommune er visionen, at 70 pct. af de pædagogiske medarbejdere har en pædagoguddannelse.*

Dato for seneste tilsyn: 15. oktober 2021

Center for Børn og Familier vurderede ved sidste tilsyn, at Dagtilbuddet havde udviklingspotentiale særligt inden for endnu mere involvering af de større børn, som kommer i kraft af, at børnene i børnehaven bliver ældre. Et større fokus på, hvordan alle medarbejdere kan sikre selvhjulpenhed og sproglig opmærksomhed, når der opdeles i mindre grupper.

**Konklusion**

Center for Børn og Familier vurderer, at kvaliteten af de pædagogiske læringsmiljøer i Børnehuset Manegen lever op til dagtilbudsloven.

Dagtilbuddet har særligt sine styrker inden for organisering af et pædagogiske arbejde i forhold til læreplanerne, organisering af de voksnes tid til planlægning og forældresamarbejdet. Dagtilbuddet har udviklingspotentiale særligt inden for at fastholde fokus på allerede igangværende projekter, samtidig med at der startes op på nye tiltag og optimering af konkrete overgange mellem aktiviteter.

**Læringsmiljøer hele dagen**

*Kommunen skal føre tilsyn med kvaliteten af de pædagogiske læringsmiljøer og at der arbejdes med læringsmiljøer hele dagen, jf. dagtilbudsloven. Et læringsmiljø er en kombination af processer, elementerne fra den styrkede pædagogiske læreplan, strukturer og børneperspektivet.*

**Processer (interaktioner og samspil mellem børn/voksen og børn/børn)**

Styrker:

* Der er fyldt med glade og engagerede voksne i både børnehaven og vuggestuen. Børnenes aktiviteter understøttes hensigtsmæssigt
* Børnene deles op i mindre grupper både inde og ude og der foregår forskellige aktiviteter
* Børnene er glade og tillidsfulde gennem hele dagen i begge afdelinger
* Det tilstræbes at børns lege bliver så uforstyrrede som muligt, både via indretning, men også via voksenguidning

Fokusområder:

* I en enkelt situation i vuggestuen kunne et barn være understøttet mere optimalt for at være tilpas udfordret

**Læreplanselementer (sammenhæng mellem pædagogisk intention og praksis)**

Styrker:

* Der tænkes læring ind i mange aktiviteter i løbet af dagen, det gælder både planlagte og spontane aktiviteter
* Det kan observeres, at der arbejdes med et fælles fagligt fokus i hele huset – der gøres meget ud af, at der er tydelige legezoner både inde og ude
* Der arbejdes med faste planer for aktiviteterne, som er direkte tilknyttet læreplanstemaerne
* I alle afdelinger er de voksne gode til at deltage i børnenes leg

Fokusområder:

* Det er vigtigt at have fokus på om alle fortsat arbejder, som det er beskrevet i læreplanerne

**Strukturer (rammer om det der sker i den pædagogiske praksis)**

Styrker:

* Opdelingen af børn i mindre grupper er organiseret rigtig godt og effektueres – også udenfor
* Legepladsen er der arbejdet på siden sidste tilsyn og har fået mange flere funktioner og muligheder
* Indretningen både ude og inde afspejler mange pædagogiske overvejelser, så det passer til børnenes behov
* Der er faste pladser ved bordene til frokost med billeder, så børnene selv kan se det

Fokusområder:

* I børnehaven bliver frugtcafeen lidt uoverskuelig og der er tvivl om, hvorvidt alle børn har fået frugt. Der skal kigges på, hvordan det kan organiseres
* Selvhjulpenheden omkring måltiderne lever ikke op til jeres egne beskrivelser
* Overgangen mellem aktiviteterne i børnehaven kunne optimeres, så der ikke er så meget larm

**Børneperspektiv (inddragelse af børnenes perspektiv)**

Styrker:

* I den frie leg på legepladsen er mange voksne nysgerrige på børnenes ageren og supplerer deres lege
* Børnene er alt efter alder selvhjulpne i påklædningssituationer og de børn, som ikke selv kan understøttes af de voksen
* Der foregår mange motoriske aktiviteter, hvor børnene får masser af medbestemmelse
* Børnene har masser af indflydelse på, hvad der skal leges og de voksne er imødekommende overfor børnene, når de beder op spil, vand m.v.

Fokusområder:

* Der kan sagtens arbejdes med mere selvhjulpenhed – særligt i vuggestuen omkring alle måltider og i børnehaven særligt ved mellemmåltiderne

**Kommunale fokusområder 2022-2025**

Kommunen skal føre tilsyn med kommunalt prioriterede indsatsområder. I perioden 2022-2025 er det pejlemærkerne i kommunens kvalitetsstrategi på dagtilbudsområdet ”For Fremtiden II”.

**Vi danner meningsfulde fællesskaber, hvor alle har mulighed for at deltage**

Styrker:

* Der er voksne, som sætter lege i gang omkring nogle børn, som ikke umiddelbart har et fællesskab og være en del af
* Børnene er gode til selv at finde mindre fællesskaber, hvor der skabes gode lege
* Der er faste pladser ved bordene til frokost med billeder, så børnene selv kan se det
* Opdelingen af børn i mindre grupper er organiseret rigtig godt og effektueres – også udenfor

Fokusområder:

* I børnehaven er der nogle få børn, som ikke er en del af et fællesskab, det er ikke tydeligt, hvordan der sikres fællesskaber for disse børn

**Vi fremmer børnenes kommunikative og sproglige kompetencer**

Styrker:

* I forskellige aktiviteter arbejdes der med sproget på forskellige måder, farver, former m.v.
* Der tales pænt og anerkendende til børnene. Forskellige situationer understøttes med sprog
* Generelt interesserer børnene sig meget for at kommunikere – både med og uden det verbale udtryk
* Ved måltiderne er der små samtaler med børnene i børnehaven om hverdagsting og i vuggestuen benævnes madvarer, genstande m.v.
* Der er bøger til rådighed for børnene i hele huset

Fokusområder:

* I forbindelse med måltiderne kan der arbejdes mere målrettet med børnenes sproglige udvikling
* Det kan ikke observeres på dagen, hvordan der arbejdes mere fokuseret med børns sproglige udvikling

**Vi har et aktivt og nysgerrigt udeliv**

Styrker:

* Uderummet benyttes flittigt som ekstra grupperum
* Der foregår rigtig mange forskellige aktiviteter på legepladsen og der tænkes i, at børnene også udendørs opdeles i mindre grupper
* Børnene er meget aktive udenfor og bevæger sig overalt og benytter sig af de muligheder, som legepladsen byder på
* De ene observationsdag er en meget varm dag og der er fokus på at børnene får mulig for at søge skygge

Fokusområder:

* I hele huset arbejdes der med at blive certificeret som grønne spirer

**Vi samarbejder med forældrene, så de er aktive medspillere i børnenes hverdag**

Styrker:

* Der er stor opbakning fra forældregruppen til de sociale/arbejdsarrangementer, som dagtilbuddet inviterer til
* Der afholdes introsamtaler for nye børn
* Der er et tæt samarbejde med forældrene omkring deres børn
* AULA er et vigtigt og gennemgående kommunikationsværktøj

Fokusområder:

* Tydelighed omkring personalet i børnehaven. F.eks. billeder af personalet.

**Vi skaber helhed og sammenhænge i børnenes liv**

Styrker:

* Der er nedskrevne procedurer for overgangen mellem vuggestue og børnehave
* Der er netop opstartet et godt samarbejde med distriktsskolen, som handler om overgang mellem dagtilbud og skole
* Overgangen fra frokost i vuggestuen foregår meget roligt og efter børnenes behov

Fokusområder:

* Nogle overgange mellem aktiviteter i børnehaven kan optimeres, så de bliver mere rolige og uden ventetid

**Vi har faglig ledelse, der understøtter refleksion over den pædagogiske praksis**

Styrker:

* De daglige ledere er tæt på praksis og følger op med personalet på den pædagogiske udvikling
* Der er et godt samarbejde mellem de to (tre) afdelinger og der er en fælles rød tråd i ledelsen
* Ledelsen strukturerer de voksnes tid, så de også har mulighed for at forberede sig
* Ledelsen styrker også personalets sociale behov, sikrer anerkendelse og sammenhold mellem de to afdelinger

Fokusområder:

Ingen

**Opfølgning**

Der sker opfølgning ved næste tilsyn.